pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหารกระทรวงดิจิทัลฯ ร่วมหารือกับสถาบันพัฒนาองค์กรชุมชนดึงเทคโนโลยีและนวัตกรรมดิจิทัลมาใช้ในชุมชน
วันพฤหัสบดีที่ 19 กันยายน 2562
ผู้บริหารกระทรวงดิจิทัลฯ ร่วมหารือกับสถาบันพัฒนาองค์กรชุมชนดึงเทคโนโลยีและนวัตกรรมดิจิทัลมาใช้ในชุมชน
ผู้บริหารกระทรวงดิจิทัลฯ ร่วมหารือกับสถาบันพัฒนาองค์กรชุมชนดึงเทคโนโลยีและนวัตกรรมดิจิทัลมาใช้ในชุมชน
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วย นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม และนางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม ร่วมประชุมหารือกับคณะผู้บริหารจากสถาบันพัฒนาองค์กรชุมชน (พอช.) และผู้แทนชุมชนจากพื้นที่ซึ่งได้รับการสนับสนุนจากสํานักงานส่งเสริมเศรษฐกิจดิจิทัล (DEPA) ณ ห้องประชุม MDES2 สํานักงานปลัดกระทรวงดิจิทัลเพื่อเศรษฐกิจและสังคม กรุงเทพฯ โดยสถาบันดังกล่าว เป็นองค์การมหาชนในการกํากับดูแลของกระทรวงการพัฒนาสังคมและความมั่นคงของมนุษย์ ทํางานร่วมกับ DEPA เพื่อดําเนินการส่งเสริม สนับสนุนองค์กรชุมชน และภาคประชาสังคมในการสร้างโอกาสการเข้าถึง รวมถึงประยุกต์ใช้เทคโนโลยีและนวัตกรรมดิจิทัล เป็นพื้นฐานสําคัญในการขับเคลื่อนการพัฒนาเศรษฐกิจและสังคมของประเทศอย่างทั่วถึง เท่าเทียม ภายใต้มาตรการช่วยเหลือหรืออุดหนุนการประยุกต์ใช้เทคโนโลยีและนวัตกรรมดิจิทัลชุมชน ทั้งนี้ได้มีการลงนามในบันทึกความร่วมมือ (MOU) ระหว่างสองหน่วยงานอย่างเป็นทางการแล้ว เมื่อวันที่ 14 มิถุนายน 2562 ที่ผ่านมา
********************
รัฐบาลไทย-ข่าวทำเนียบรัฐบาล-นายภุชพงค์ รองปลัดกระทรวงดิจิทัลฯ เป็นประธานประชุมคณะกรรมการที่ปรึกษาโครงการ “Market Tech 2020” ครั้งที่ 1/2563
วันจันทร์ที่ 25 พฤษภาคม 2563
นายภุชพงค์ รองปลัดกระทรวงดิจิทัลฯ เป็นประธานประชุมคณะกรรมการที่ปรึกษาโครงการ “Market Tech 2020” ครั้งที่ 1/2563
นายภุชพงค์ รองปลัดกระทรวงดิจิทัลฯ เป็นประธานประชุมคณะกรรมการที่ปรึกษาโครงการ “Market Tech 2020” ครั้งที่ 1/2563
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการที่ปรึกษาโครงการ “Marketing Tech 2020” ครั้งที่ 1/2563 โดยมีนางสาวกัลยา แสวงหาบุญ เลขาธิการสมาคมผู้ใช้ดิจิทัลไทย (DUGA) , อาจารย์ ดร.เอกก์ ภทรธนกุล ประธานหลักสูตรปริญญาโทด้านแบรนด์และการตลาด จุฬาลงกรณ์มหาวิทยาลัย และผู้แทนจากสมาคมการจัดการธุรกิจแห่งประเทศไทย (TMA) เข้าร่วมการประชุมครั้งนี้ เมื่อวันที่ 25 พฤษภาคม 2563 ณ ห้องประชุม 701 ชั้น 7 สํานักงานปลัดกระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
ซึ่งการจัดงานโครงการ “Marketing Tech 2020” เป็นความร่วมมือระหว่างกระทรวงดิจิทัลเพื่อเศรษฐกิจและสังคม กับ สมาคมผู้ใช้ดิจิทัลไทย ซึ่งได้เล็งเห็นถึงความสําคัญของการพัฒนาสื่อออนไลน์ที่มีอิทธิพลต่อการตัดสินใจการเลือกซื้อสินค้าและบริการของผู้บริโภคในยุคปัจจุบัน จึงต้องการส่งเสริมและพัฒนาการนําแนวคิดทางด้าน Digital Marketing มาปรับใช้ให้ทันต่อการเปลี่ยนแปลงของพฤติกรรมผู้บริโภคและเทคโนโลยี เพื่อสร้างความได้เปรียบทางธุรกิจในยุคดิจิทัลให้กับประชาชนหรือผู้ที่สนใจได้นําไปใช้ประโยชน์ โดยกําหนดจัดงานนี้ขึ้น ในวันที่ 26–27 สิงหาคม 2563 ณ อาคารศูนย์ประชุมวายุภักษ์ 2-4 ชั้น 4 โรงแรมเซ็นทราศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ
******************
รัฐบาลไทย-ข่าวทำเนียบรัฐบาล-นายกรัฐมนตรีระบุราคาสับปะรดตกต่ำ เพราะผลผลิตมีจำนวนมากกว่าความต้องการของตลาด สั่งการให้ส่วนราชการทำข้อมูลสร้างการรับรู้แบบครบวงให้เกษตรกร ใช้เป็นข้อมูลตัดสินใจเพาะปลูกพืชเกษตร
วันอังคารที่ 19 มิถุนายน 2561
นายกรัฐมนตรีระบุราคาสับปะรดตกต่ํา เพราะผลผลิตมีจํานวนมากกว่าความต้องการของตลาด สั่งการให้ส่วนราชการทําข้อมูลสร้างการรับรู้แบบครบวงให้เกษตรกร ใช้เป็นข้อมูลตัดสินใจเพาะปลูกพืชเกษตร
นายกรัฐมนตรีระบุราคาสับปะรดตกต่ํา เพราะผลผลิตมีจํานวนมากกว่าความต้องการของตลาด สั่งการให้ส่วนราชการทําข้อมูลสร้างการรับรู้แบบครบวงให้เกษตรกร ใช้เป็นข้อมูลตัดสินใจเพาะปลูกพืชเกษตร
วันนี้ (19 มิถุนายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการแก้ไขปัญหาราคาสับปะรดนางแล จังหวัดเชียงราย ราคาตกต่ําว่า ในปีที่ผ่านมาราคาสับปะรดนางแลราคาสูงถึงกิโลกรัม 10 – 12 บาท แต่ปัจจุบันราคาตกลงเหลือกิโลกรัมละ 2 บาท จากการสอบถามพบว่ามีการปลูกสับปะรดเพิ่มขึ้น ทําให้มีผลผลิตออกมาล้นตลาดเกินความต้องการของตลาด ซึ่งเป็นตัวอย่างของการทําการเกษตรที่ผลิตเกินตลาดรองรับ ทั้งนี้ ได้สั่งการให้ส่วนราชการทําข้อมูลเพื่อให้เกษตรกรได้รับทราบข้อมูลการเกษตร ทั้งพื้นที่การเพาะปลูก และความต้องการของตลาด เพื่อสร้างการรับรู้แบบครบวงจร และใช้เป็นข้อมูลในการตัดสินใจเพาะปลูกพืชเกษตรต่อไป จึงขอความร่วมมือเกษตรกรให้คํานึงถึงการตลาดนําการเพาะปลูก เพื่อแก้ไขปัญหาราคาสินค้าเกษตรตกต่ํา
-----------------------------------------------------
รัฐบาลไทย-ข่าวทำเนียบรัฐบาล-รอง นรม. พล.ร.อ. ณรงค์ฯ เป็นประธาน ในพิธีเปิดงาน “กระทรวงพานิชย์กับการสร้างความเข้มแข็งเศรษฐกิจท้องถิ่น  Local Economy 4.0
วันจันทร์ที่ 29 พฤษภาคม 2560
รอง นรม. พล.ร.อ. ณรงค์ฯ เป็นประธาน ในพิธีเปิดงาน “กระทรวงพานิชย์กับการสร้างความเข้มแข็งเศรษฐกิจท้องถิ่น  Local Economy 4.0
นายกรัฐมนตรีมอบหมายรองนายกรัฐมนตรี พลเรือเอก ณรงค์  พิพัฒนาศัย เป็นประธาน ในพิธีเปิดงาน “กระทรวงพาณิชย์กับการสร้างความเข้มแข็งเศรษฐกิจท้องถิ่น  Local Economy 4.0” ณ อาคาร 7 – 8 อิมแพค เมืองทองธานี จังหวัดนนทบุรี
วันนี้ (25 พฤษภาคม 2560) เวลา 10.00 น. พลเรือเอก ณรงค์ พิพัฒนาศัย รองนายกรัฐมนตรีเป็นประธาน ในพิธีเปิดงาน “กระทรวงพาณิชย์กับการสร้างความเข้มแข็งเศรษฐกิจท้องถิ่น Local Economy 4.0”      ณ อาคาร 7 – 8 อิมแพค เมืองทองธานี จังหวัดนนทบุรี โดยจัดขึ้นระหว่างวันที่ 25 – 27 พฤษภาคม 2560 เวลา 10.00 – 21.00 น. ซึ่งสอดคล้องกับนโยบายของรัฐบาล ในการสร้างความเข้มแข็งด้านเศรษฐกิจของประเทศ โดยมุ่งเน้นการแก้ปัญหาปากท้องของประชาชนเป็นการสร้างรายได้ให้กับประชาชนอย่างยั่งยืน
โอกาสนี้ รองนายกรัฐมนตรี ได้กล่าวเปิดงานว่า รัฐบาลมีนโยบายในการสร้างความเข้มแข็งด้านเศรษฐกิจของประเทศ โดยมุ่งเน้นการแก้ปัญหาปากท้องของประชาชน ช่วยเหลือเกษตรกร ธุรกิจ SMEs สหกรณ์ วิสาหกิจชุมชน และสถาบันเกษตรกรตามแนวคิด Local Economy 4.0 เพื่อสร้างรายได้ให้กับประชาชนอย่างยั่งยืนตามแนวเศรษฐกิจพอเพียง โดยใช้กระบวนการ “ประชารัฐ” ในการขับเคลื่อนเศรษฐกิจชุมชนอันจะนําไปสู่การสร้างอาชีพ สร้างรายได้และสร้างความเข้มแข็งอย่างยั่งยืนของประชน ควบคู่ไปกับรักษาขนบธรรมเนียมศิลปวัฒนธรรมและการท่องเที่ยวของชุมชนตามเจตนารมณ์ของรัฐบาล ซึ่งหน่วยงานต่าง ๆ ที่เกี่ยวข้องได้ดําเนินการอย่างบูรณาการและมีผลงานเป็นที่น่าพอใจ และเชื่อมั่นว่าแนวทางการพัฒนาเศรษฐกิจในประเทศหรือเศรษฐกิจท้องถิ่นจะช่วยขับเคลื่อนเศรษฐกิจของประเทศให้มีความรุดหน้าและเติบโตอย่างต่อเนื่อง
จากนั้น รองนายกรัฐมนตรีฯ ได้เดินเยี่ยมชมร้านค้าต่าง ๆ รวมถึงให้กําลังใจในการทํางานของทุกภาคส่วน และประชาชนที่ร่วมจัดแสดงสินค้าในงาน เป็นการต่อยอดการจําหน่ายและขยายช่องทางการตลาดต่อไป
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ยุติธรรม นำคณะผู้บริหารลงพื้นที่จังหวัดพิษณุโลก มอบนโยบายขับเคลื่อนการทำงานระดับพื้นที่สู่ Thailand ๔.๐
วันศุกร์ที่ 28 เมษายน 2560
รมว.ยุติธรรม นําคณะผู้บริหารลงพื้นที่จังหวัดพิษณุโลก มอบนโยบายขับเคลื่อนการทํางานระดับพื้นที่สู่ Thailand ๔.๐
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๓ ประจําปี ๒๕๖๐
เมื่อวันศุกร์ที่ ๒๘ เมษายน ๒๕๖๐ เวลา ๐๙.๓๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมโครงการยุติธรรมสู่หมู่บ้าน
นําบริการรัฐสู่ประชาชน ครั้งที่ ๓ ประจําปี ๒๕๖๐
เพื่อมอบนโยบายการอํานวยความยุติธรรมในระดับพื้นที่ และตรวจติดตามผลการดําเนินงาน
ของหน่วยงานในสังกัดกระทรวงยุติธรรมในพื้นที่ ๙ จังหวัดภาคเหนือตอนล่าง
ประกอบด้วย จังหวัดพิษณุโลก ตาก สุโขทัย อุตรดิตถ์
กําแพงเพชร พิจิตร อุทัยธานี เพชรบูรณ์ และจังหวัดนครสวรรค์
ณ โรงแรมภัทธารา รีสอร์ท แอนด์ สปา ถนนไชยานุภาพ อําเภอเมือง จังหวัดพิษณุโลก
ทั้งนี้รัฐมนตรีว่าการกระทรวงยุติธรรม ได้กล่าวถึงแนวทางการดําเนินงานของกระทรวงยุติธรรม
ไปสู่ Thailand ๔.๐ ว่า ต้องดําเนินงานให้ครอบคลุมเป้าหมาย ๒ มิติ คือ
๑) การสร้างความเข้มแข็งภายในองค์กร และ
๒) การเชื่อมโยงภาคีเครือข่ายทั้งภายในและต่างประเทศ
โดยการดําเนินงานดังกล่าว จะต้องคํานึงถึงหลักพื้นฐาน ๔ อย่าง คือ
๑) การสร้างทรัพยากรมนุษย์ที่มีความเชี่ยวชาญทางด้านวิชาชีพ และมีจิตใจที่ดีงาม
๒) การสร้างนวัตกรรมการทํางานในรูปแบบใหม่ๆ ที่มีความคิดนอกกรอบแต่ถูกต้องตามระเบียบ
๓) มีระบบเทคโนโลยีที่ทันสมัย สอดคล้องกับการทํางานในปัจจุบัน
เช่น ระบบฐานข้อมูลที่สามารถเชื่อมโยงถึงกันได้
และ ๔) การทํางานในลักษณะของเครือข่ายทั้งภายในและภายนอก
นอกจากนี้ รัฐมนตรีว่าการกระทรวงยุติธรรม
ยังได้เน้นย้ําถึงลักษณะการทํางานของหน่วยงานในสังกัดในส่วนภูมิภาคว่า
การอํานวยความยุติธรรมและลดความเหลื่อมล้ํา จะต้องยึดประชาชนเป็นศูนย์กลาง
โดยทุกหน่วยงานจะต้องให้ความช่วยเหลือประชาชน
ผ่านการบูรณาการการทํางานทั้งภายในและภายนอก
เพื่อเชื่อมโยงการทํางานระหว่างส่วนกลางและส่วนภูมิภาค
ให้สามารถตอบสนองความต้องการของประชาชนได้อย่างเป็นรูปธรรมมากยิ่งขึ้น
ต่อจากนั้นเวลา ๑๓.๐๐ น.
รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม
ตรวจเยี่ยมการทํางานของเจ้าหน้าที่ ณ เรือนจํากลางพิษณุโลก
ในการนี้ รัฐมนตรีว่าการกระทรวงยุติธรรมได้เน้นย้ําให้เจ้าหน้าที่เรือนจํา
รักษากฎระเบียบ และข้อบังคับอย่างเคร่งครัด เพื่อให้การดําเนินงานของกรมราชทัณฑ์
ในฐานะปลายทางของกระบวนการยุติธรรม เกิดผลสัมฤทธิ์
สามารถปรับเปลี่ยนความคิด ทัศนคติ และพฤติกรรม
ของผู้ต้องขังให้กลับกลายเป็นคนดีก่อนคืนสู่สังคมต่อไป
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงมัสกัต มอบถุงยังชีพเพื่อบรรเทาความเดือดร้อนแก่คนไทยในโอมานที่ได้รับผลกระทบจากสถานการณ์การแพร่ระบาดของเชื้อไวรัส COVID-19 [กระทรวงการต่างประเทศ]
วันอังคารที่ 28 เมษายน 2563
สถานเอกอัครราชทูต ณ กรุงมัสกัต มอบถุงยังชีพเพื่อบรรเทาความเดือดร้อนแก่คนไทยในโอมานที่ได้รับผลกระทบจากสถานการณ์การแพร่ระบาดของเชื้อไวรัส COVID-19 [กระทรวงการต่างประเทศ]
สถานเอกอัครราชทูต ณ กรุงมัสกัต มอบถุงยังชีพเพื่อบรรเทาความเดือดร้อนแก่คนไทยในโอมานที่ได้รับผลกระทบจากสถานการณ์การแพร่ระบาดของเชื้อไวรัส COVID-19
ตั้งแต่วันที่ 26 เม.ย. 63 สถานเอกอัครราชทูต ณ กรุงมัสกัต ได้ทะยอยมอบถุงยังชีพเพื่อบรรเทาความเดือดร้อนแก่คนไทยที่ได้รับผลกระทบจากไวรัสโคโรนาสายพันธุ์ใหม่ (โควิด-19)
ทั้งนี้ สําหรับคนไทยที่ประสงค์ขอรับถุงยังชีพหรือติดต่อสอบถามในกรณีอื่น ๆ สามารถติดต่อสถานเอกอัครราชทูตฯ พร้อมกับแจ้งชื่อและที่อยู่ได้ที่หมายเลขโทรศัพท์ +968 9927 3440 และ 9807 8801 หรืออีเมล์ thaiembassy.mus@mfa.mail.go.th โดยสถานเอกอัครราชทูตฯ จะเก็บข้อมูลส่วนบุคคลของแต่ละท่านไว้เป็นความลับต่อไป
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม จัดอุปสมบทถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
วันจันทร์ที่ 16 มกราคม 2560
กระทรวงทรัพยากรธรรมชาติและสิ่งแวดล้อม จัดอุปสมบทถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
กระทรวงทรัพยากรธรรมชาติและสิ่งแวดล้อม (ทส.) จัดอุปสมบท 89 รูป ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ครบกําหนดสตมวาร (100 วัน) ณ มหาวิทยาลัยมหาจุฬาลงกรณราชวิทยาลัย อําเภอวังน้อย จังหวัดพระนครศรีอยุธยา
วันนี้ (16 มกราคม 2560) พระพรหมบัณฑิต อธิการบดี มหาวิทยาลัยมหาจุฬาลงกรณราชวิทยาลัย เมตตาเป็นประธานฝ่ายสงฆ์ และ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานฝ่ายฆราวาส ในพิธีอุปสมบทฯ โดยมีคณะผู้บริหารระดับสูง ข้าราชการ พนักงาน เจ้าหน้าที่ในสังกัดกระทรวงฯ ตลอดจนผู้บริหาร คณะกรรมการ เจ้าหน้าที่ของมหาวิทยาลัยจุฬาลงกรณราชวิทยาลัย และคณะญาติธรรมร่วมอนุโมทนาบุญกุศลในโอกาสนี้
โครงการอุปสมบทถวายเป็นพระราชกุศลฯ ในครั้งนี้ มีข้าราชการ พนักงาน ลูกจ้างประจํา ลูกจ้างชั่วคราว พนักงานรัฐวิสาหากิจและองค์กรมหาชน ในสังกัดกระทรวงฯ ร่วมอุปสมบท จํานวน 89 รูป โดยทั้ง 89 รูป จะได้รับการศึกษาเกี่ยวกับพระธรรมวินัย การประพฤติปฏิบัติตนอย่างชาวพุทธที่ถูกต้อง ตลอดจนได้เจริญจิตภาวนาถวายพระราชกุศล แด่พระบาทสมเด็จพระปรมินทรมหาภูมิพลอดุลยเดช รวมกําหนดระยะเวลา9 วัน คือ ระหว่างวันที่ 16 มกราคม ถึง 24 มกราคม 2560 และมีกําหนดลาสิกขาบทในวันที่25 มกราคม 2560
ทั้งนี้ สําหรับกําหนดการพิธีบรรพชา - อุปสมบท มีดังนี้
- วันอาทิตย์ที่ 15 มกราคม 2560 กําหนดให้มีพิธีซ้อมขานนาค พิธีขอขมาผู้มีอุปการคุณ ผู้มีเกียรติ ผู้ปกครอง บิดา - มารดา และพิธีปลงผม ณ มหาวิทยาลัยมหาจุฬาลงกรณราชวิทยาลัย
- วันจันทร์ที่ 16 มกราคม 2560 กําหนดพิธีบรรพชา - อุปสมบท โดยในช่วงเช้า กําหนดพิธีบรรพชาเป็นสามเณร ณ มหาวิทยาลัยมหาจุฬาลงกรณราชวิทยาลัย จากนั้น ในช่วงบ่าย กําหนดพิธีอุปสมบท ณ วัดมหาธาตุยุวราชรังสฤษฏิ์ จํานวน 44 รูป และ วัดประยุรวงศาวาส จํานวน 45 รูป หลังจากนั้น พระภิกษุสงฆ์ ทั้ง 89 รูป เดินทางกลับไปศึกษาเกี่ยวกับพระธรรมวินัย เจริญจิตภาวนา และจําวัด ณ มหาวิทยาลัยมหาจุฬาลงกรณราชวิทยาลัย อําเภอวังน้อย จังหวัดพระนครศรีอยุธยา การดําเนินงานในครั้งนี้ ได้รับความร่วมมือจากคณะทํางานและเจ้าหน้าที่ของกระทรวงทรัพยากรธรรมชาติและสิ่งแวดล้อม และได้รับความเมตตาจากพระพรหมบัณฑิต อธิการบดีมหาวิทยาลัยมหาจุฬาลงกรณราชวิทยาลัย ผู้บริหาร คณะกรรมการ และเจ้าหน้าที่มหาวิทยาลัยมหาจุฬาลงกรณราชวิทยาลัย ในการให้ความอนุเคราะห์ดําเนินงานร่วมกันจนสําเร็จลุล่วงด้วยดี
รัฐบาลไทย-ข่าวทำเนียบรัฐบาล-SME D Bank จัดใหญ่ “ตลาดนัด SME D ยกกำลัง 3” หนุนลูกค้าเพิ่มรายได้ ประเดิมรับตรุษจีน เชิญช้อปของดีราคาพิเศษ วันที่ 23-24 มกราคม 2563
วันพฤหัสบดีที่ 16 มกราคม 2563
SME D Bank จัดใหญ่ “ตลาดนัด SME D ยกกําลัง 3” หนุนลูกค้าเพิ่มรายได้ ประเดิมรับตรุษจีน เชิญช้อปของดีราคาพิเศษ วันที่ 23-24 มกราคม 2563
จากที่ ธพว. ให้บริการสนับสนุนลูกค้าธนาคารขยายช่องทางตลาด ด้วยการหมุนเวียนพาออกบูธจําหน่ายสินค้าในงานตลาดนัด “สุดยอดเอสเอ็มอีของดีทั่วไทย” เป็นประจําทุกเดือน ณ ชั้น 1 สํานักงานใหญ่ SME D Bank
นางสาวนารถนารี รัฐปัตย์ รองกรรมการผู้จัดการ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า จากที่ ธพว. ให้บริการสนับสนุนลูกค้าธนาคารขยายช่องทางตลาด ด้วยการหมุนเวียนพาออกบูธจําหน่ายสินค้าในงานตลาดนัด “สุดยอดเอสเอ็มอีของดีทั่วไทย” เป็นประจําทุกเดือน ณ ชั้น 1 สํานักงานใหญ่ SME D Bank ปรากฏว่า ประสบความสําเร็จอย่างสูง ผู้ประกอบการที่มาร่วมออกบูธกว่า 600 ราย ล้วนเกิดความพึงพอใจ เพราะทุกรายล้วนมีรายได้เพิ่ม จากยอดขายรวมตลอดการงาน 12 ครั้ง มากกว่า 14 ล้านบาท
จากความสําเร็จดังกล่าว ปีนี้ (2563) ธพว.สานต่อกิจกรรม เปิดโอกาสให้ลูกค้าธนาคารมาออกร้านจําหน่ายสินค้า โดยไม่มีค่าใช้จ่ายๆ ใดเช่นเคย ในชื่องาน “ตลาดนัด SME D ยกกําลัง 3” มีจุดเด่นคือ 1.เป็นตลาดที่รวบรวมสินค้า “ดี” จากสุดยอดเอสเอ็มอีทั่วไทยที่ผ่านการพัฒนา (D-Develop) จนมีมาตรฐานและคุณภาพยอดเยี่ยม 2. D-Discount สินค้าต่างๆ จะลดราคาพิเศษ ช่วยผู้บริโภคลดภาระค่าใช้จ่าย กระตุ้นการจับจ่ายใช้สอยในประเทศให้คึกคัก และ 3. D-Digital ผู้ประกอบการที่มาออกบูธจะได้รับการต่อยอดขยายตลาดออนไลน์ผ่านแฟลตฟอร์ม e-Commerce ชื่อดังอย่าง LAZADA และ Thailandpostmart.com ช่วยธุรกิจเติบโตยั่งยืน
สําหรับงาน “ตลาดนัด SME D ยกกําลัง 3” จะจัดขึ้นเป็นประจําทุกเดือน ประเดิมครั้งแรก ต้อนรับเทศกาลตรุษจีน ยกขบวนสินค้าดีราคาพิเศษจากสุดยอดเอสเอ็มอีกว่า 50 ร้านค้า มาให้เลือกช้อปจุใจ ทั้งของกิน ของใช้ และของฝากเสริมสิริมงคล เหมาะมอบในเทศกาลตรุษจีน จัดระหว่างวันที่ 23-24 มกราคม 2563 เวลา 08.30 – 16.30 น. ณ ลานอเนกประสงค์ ชั้น 1 สํานักงานใหญ่ SME D Bank (ติดสถานีรถไฟฟ้าอารีย์) สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-บิ๊กบี้ “ชี้ การปรับเพดานเงินเดือนคิดเงินสมทบ  ประโยชน์สูงสุดจะตกกับผู้ประกันตนและครอบครัว”
วันพุธที่ 25 ตุลาคม 2560
บิ๊กบี้ “ชี้ การปรับเพดานเงินเดือนคิดเงินสมทบ  ประโยชน์สูงสุดจะตกกับผู้ประกันตนและครอบครัว”
บิ๊กบี้ “ชี้ การปรับเพดานเงินเดือนคิดเงินสมทบ  ประโยชน์สูงสุดจะตกกับผู้ประกันตนและครอบครัว”
นายวิวัฒน์ จิระพันธุ์วานิช ผู้ตรวจราชการกระทรวงแรงงาน แจ้งว่า พลเอกศิริชัย ดิษฐกุล รัฐมนตรีว่าการกระทรวงแรงงาน ได้มอบหมายให้เลขาธิการสํานักงานประกันสังคม ชี้แจงต่อสาธารณะ ว่า การที่กระทรวงแรงงาน จะเสนอร่างพระราชบัญญัติประกันสังคม (ฉบับที่ ... ) พ.ศ. ...เพื่อปรับปรุงพระราชบัญญัติประกันสังคม พ.ศ.2533 ซึ่งตลอด 20 กว่าปีที่ผ่านมา กระทรวงแรงงาน เคยปรับค่าแรงขั้นต่ํา แต่ไม่เคยปรับฐานเงินเดือนเพดานขั้นสูงสุดที่ใช้ในการคิดอัตราเงินสมทบเลย ในขณะที่กระทรวงแรงงานได้เพิ่มสิทธิประโยชน์ให้กับผู้ประกันตนมาโดยตลอด ดังนั้น ในการพิจารณาปรับปรุงร่างพระราชบัญญัติฉบับใหม่ จึงได้มีแนวคิดที่จะปรับฐานค่าจ้าง เพื่อนํามาคิดอัตราเงินสมทบ ให้สอดคล้องกับสิทธิประโยชน์ที่จะปรับเพิ่ม
ทั้งในปัจจุบันและอนาคต โดยจะพิจารณากําหนดค่าจ้างขั้นสูง จากเพดานเดิม 15,000 บาท เป็น 20,000 บาท แต่ยังคงคิดเงินสมทบในอัตราเดิมคือ ร้อยละ 5 ซึ่งสามารถอธิบายได้ว่า กรณีที่ผู้ประกันตนมีเงินเดือน 9,000 บาท ต้องจ่ายเงินสมทบ 450 บาท กรณีที่ผู้ประกันตนมีเงินเดือน 10,000 บาท ต้องจ่ายเงินสมทบ 500 บาท กรณีที่ผู้ประกันตนมีเงินเดือน 15,000 บาท ต้องจ่ายเงินสมทบ 750 บาท กรณีที่ผู้ประกันตนมีเงินเดือน 17,000 บาท ต้องจ่ายเงินสมทบ 850 บาท นั่นหมายความว่า เงินเดือนที่เพิ่มขึ้น 1,000 บาท การจ่ายเงินสมทบจะเพิ่มขึ้น 50 บาท ซึ่งก็คือการคิดอัตราเงินสมทบที่ร้อยละ 5 เช่นเดิมไม่เปลี่ยนแปลง
นายวิวัฒน์ฯ ยังกล่าวต่อไปอีกว่า การเพิ่มเงินสมทบทุกๆ 50 บาท จากฐานเงินเดือนขั้นละ 1,000 บาท จะเกิดประโยชน์สูงสุดต่อผู้ประกันตน โดยได้รับสิทธิประโยชน์เพิ่มขึ้นอีก เดือนละ 2,500 บาท ยกตัวอย่างเช่น กรณีผู้ประกันตนที่ถูกนายจ้างเลิกจ้างโดยไม่ได้ทําผิดกฎหมาย จะได้รับเงินทดแทน 6 เดือน จากเดิมที่ได้รับเดือนละ 7,500 บาท ก็จะได้รับเพิ่มขึ้นเป็นเดือนละ 10,000 บาท หรือในกรณีทุพพลภาพ ที่ได้รับเงินชดเชยไปตลอดชีวิต จากเดิมเดือนละ 7,500 บาท อัตราใหม่เพิ่มเป็น 10,000 บาท หรือในกรณีที่เสียชีวิต นอกจากจะได้รับค่าทําศพ เป็นเงินจํานวน 40,000 บาทแล้ว ทายาทโดยชอบก็ยังได้รับเงินสงเคราะห์เพิ่ม จากเดิมที่ได้รับเดือนละ 7,500 บาท เป็นเดือนละ 10,000 บาท อีกด้วย และในกรณีที่เจ็บป่วยโดยแพทย์มีความเห็นให้หยุดงานและมีใบรับรองแพทย์ จะได้รับเงินทดแทนการขาดรายได้ จากเดิมเดือนละ 7,500 บาท ก็จะได้รับเพิ่มเป็นเดือนละ 10,000 บาท ซึ่งจะเห็นได้ว่า การปรับเพดานเงินเดือนเพื่อใช้ในการคิดอัตราเงินสมทบ เมื่อเทียบกับประโยชน์ที่ผู้ประกันตนจะได้รับกลับคืน มีมากกว่าถึงร้อยละ 33.33
นายวิวัฒน์ฯ กล่าวในตอนท้ายว่า กระทรวงแรงงานขอยืนยันว่า แนวทางการพิจารณาปรับปรุงเพดานเงินเดือน เพื่อนําไปคิดอัตราเงินสมทบ จะเป็นประโยชน์กลับคืนต่อผู้ประกันตนและครอบครัว ในอัตราที่สูงกว่าเงินสมทบที่จ่ายเพิ่มอย่างแน่นอน และขอให้ความมั่นใจกับพี่น้องแรงงาน และผู้ประกันตนว่า การพิจารณานําแนวทางการเพิ่มเพดานเงินเดือน เพื่อใช้คิดคํานวณอัตราเงินสมทบนั้น ไม่ได้เป็นไปตามที่มีการนําเสนอข่าวเกี่ยวกับด้านการคลังของรัฐบาลแต่อย่างใดทั้งสิ้น หากมีข้อสงสัยหรือต้องการสอบถาม สามารถติดต่อได้ที่โทรศัพท์หมายเลข 0 2956 2345 หรือสายด่วนประกันสังคม 1506 หรือที่เว็บไซต์ www.sso.go.th
+++++++++++++++++++
รัฐบาลไทย-ข่าวทำเนียบรัฐบาล-การอนุญาตให้นิติบุคคลต่างประเทศออกพันธบัตรหรือหุ้นกู้สกุลเงินบาทในประเทศไทย ในช่วงวันที่ 1 มกราคม – 30 กันยายน 2561
วันศุกร์ที่ 29 ธันวาคม 2560
การอนุญาตให้นิติบุคคลต่างประเทศออกพันธบัตรหรือหุ้นกู้สกุลเงินบาทในประเทศไทย ในช่วงวันที่ 1 มกราคม – 30 กันยายน 2561
ตามที่กระทรวงการคลังได้ออกประกาศกระทรวงการคลัง เรื่อง การอนุญาตให้ออกพันธบัตรหรือหุ้นกู้สกุลเงินบาทในประเทศไทย เมื่อวันที่ 11 เมษายน 2549 และที่แก้ไขเพิ่มเติมรวมทั้งสิ้น 4 ฉบับ นั้น
กระทรวงการคลังขอเรียนว่า การพิจารณาอนุญาตให้นิติบุคคลต่างประเทศสามารถออกพันธบัตรหรือหุ้นกู้สกุลเงินบาทในประเทศไทยในแต่ละครั้ง กระทรวงการคลังได้พิจารณาถึงผลกระทบต่อการออกหุ้นกู้ของภาคเอกชนไทย โอกาสที่นักลงทุนในประเทศสามารถลงทุนในตราสารหนี้ที่มีคุณภาพและได้รับผลตอบแทนที่เหมาะสม การส่งเสริมการพัฒนาตลาดตราสารหนี้ไทย และผลกระทบต่อตลาดการเงินของไทย ซึ่งในรอบการพิจารณาอนุญาตให้นิติบุคคลต่างประเทศออกพันธบัตรหรือหุ้นกู้สกุลเงินบาทในประเทศไทย รอบที่ 1/2561 ในช่วงวันที่ 1 มกราคม – 30 กันยายน 2561 กระทรวงการคลังได้อนุญาตให้นิติบุคคลต่างประเทศ จํานวน 1 ราย ได้แก่ บริษัท ไฟฟ้าน้ํางึม 2 จํากัด (NN2PC) ออกพันธบัตรหรือหุ้นกู้สกุลเงินบาทในประเทศไทยได้ ภายในวันที่ 30 กันยายน 2561 โดยมีเงื่อนไขให้ใช้เงินที่ได้รับจากการออกพันธบัตรหรือหุ้นกู้สกุลเงินบาทในประเทศไทยตามที่กระทรวงการคลังกําหนด
ทั้งนี้ กระทรวงการคลังขอสงวนสิทธิ์ในการระงับการออกพันธบัตรหรือหุ้นกู้สกุลเงินบาทในประเทศไทย ในกรณีที่สถานภาพ สถานะการเงิน หรือการอื่นใดที่เกี่ยวข้องของผู้ได้รับอนุญาตมีการเปลี่ยนแปลงที่ส่งผลกระทบต่อฐานะการเงินอย่างมีนัยสําคัญ หรือเมื่อผู้ได้รับอนุญาตมีการดําเนินการไม่เป็นไปตามเงื่อนไขที่ได้รับอนุญาต
กระทรวงการคลังขอขอบคุณผู้ยื่นคําขออนุญาตทุกรายที่ให้ความสนใจในการออกพันธบัตรหรือหุ้นกู้สกุลเงินบาทในประเทศไทย สําหรับผู้มีความประสงค์จะขออนุญาตในรอบถัดไปสามารถยื่นหนังสือแสดงความจํานงได้ปีละ 3 ครั้ง ในเดือนมีนาคม กรกฎาคม และพฤศจิกายน ของทุกปี
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5819
รัฐบาลไทย-ข่าวทำเนียบรัฐบาล-กรุงไทยพัฒนาแอปพลิเคชันถุงเงินประชารัฐ เพิ่มความสะดวกให้ร้านค้าธงฟ้าประชารัฐ
วันศุกร์ที่ 29 มิถุนายน 2561
กรุงไทยพัฒนาแอปพลิเคชันถุงเงินประชารัฐ เพิ่มความสะดวกให้ร้านค้าธงฟ้าประชารัฐ
ธนาคารกรุงไทยสนับสนุนโครงการธงฟ้าประชารัฐอย่างต่อเนื่อง พัฒนาแอปพลิเคชันถุงเงินประชารัฐ เพื่อเพิ่มความสะดวกและเป็นช่องทางให้กับร้านค้าธงฟ้าประชารัฐ ในการรับชําระค่าสินค้าจากผู้ใช้บัตรสวัสดิการแห่งรัฐ
ธนาคารกรุงไทยสนับสนุนโครงการธงฟ้าประชารัฐอย่างต่อเนื่อง พัฒนาแอปพลิเคชันถุงเงินประชารัฐ เพื่อเพิ่มความสะดวกและเป็นช่องทางให้กับร้านค้าธงฟ้าประชารัฐ ในการรับชําระค่าสินค้าจากผู้ใช้บัตรสวัสดิการแห่งรัฐ ซึ่งสามารถตรวจสอบรายการขายสินค้าได้ทันที และดูรายการสรุปยอดทั้งแบบรายวัน สัปดาห์และรายเดือน
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากการที่ธนาคารกรุงไทยได้สนับสนุนโครงการธงฟ้าประชารัฐ เพื่อช่วยเหลือผู้มีรายได้น้อยจํานวนกว่า 11 ล้านราย ให้มีคุณภาพชีวิตและความเป็นอยู่ที่ดีขึ้น โดยได้ติดตั้งเครื่องรูดบัตรอิเล็กทรอนิกส์ (EDC) ให้กับร้านค้าธงฟ้าประชารัฐทั่วประเทศ เพื่อรับชําระค่าสินค้าอุปโภคบริโภคในราคาที่ต่ํากว่าท้องตลาด และล่าสุดธนาคารได้พัฒนาแอปพลิเคชัน ถุงเงินประชารัฐ เพื่อใช้สําหรับรับชําระค่าสินค้าจากผู้ใช้บัตรสวัสดิการแห่งรัฐ ผ่าน Mobile Application หรือ Tablet โดยผู้ถือบัตรสวัสดิการแห่งรัฐยังคงใช้บัตรชําระค่าสินค้าได้เช่นเดิม เพียงเปลี่ยน PIN 6 หลักที่มาพร้อมบัตร ได้ที่เครื่อง ATM เครื่อง ADM หรือที่สาขา เพื่อความปลอดภัยในการทํารายการ
“แอปพลิเคชันถุงเงินประชารัฐ จะช่วยเพิ่มความสะดวกสบายและเป็นช่องทางใหม่ให้กับร้านค้าธงฟ้าประชารัฐ ในการรับชําระค่าสินค้าแทนเครื่อง EDC ร้านค้าที่สนใจสามารถสมัครเข้าร่วมโครงการ โดยลงทะเบียนกับกระทรวงพาณิชย์ ซึ่งร้านค้าที่ผ่านเกณฑ์กําหนดของกระทรวงและได้รับ SMS จากธนาคาร ให้นําหนังสือรับรองที่กระทรวงพาณิชย์ออกให้ ยื่นสมัครใช้บริการที่ธนาคารกรุงไทยทุกสาขาทั่วประเทศกว่า 1,100 แห่ง พร้อมสําเนาบัญชีเงินฝากประเภทออมทรัพย์ หรือกระแสรายวัน และในกรณีที่ไม่มีบัญชีกับธนาคาร สามารถเปิดบัญชี และสมัครบริการ KTB netbank หลังจากนั้นดาวน์โหลดแอปพลิเคชันถุงเงินประชารัฐ“
นายผยง ศรีวณิช กล่าวต่อไปว่า ธนาคารมีความภูมิใจที่มีส่วนทําให้ผู้ถือบัตรสวัสดิการแห่งรัฐได้รับความสะดวกในการซื้อสินค้าอุปโภคบริโภคมากยิ่งขึ้น ที่สําคัญแอปพลิเคชันถุงเงินประชารัฐ จะช่วยลดค่าใช้จ่ายในการติดตั้งเครื่อง EDC อีกทั้งแอปพลิเคชันถุงเงินประชารัฐ ยังสามารถตรวจสอบรายการขายสินค้าได้ทันที รวมทั้งสามารถดูรายการสรุปยอดได้ทั้งแบบรายวัน สัปดาห์และรายเดือน ซึ่งถือเป็นภารกิจที่สําคัญของธนาคารกรุงไทย ในฐานะธนาคารพาณิชย์ของรัฐ ในการวางโครงสร้างพื้นฐานอิเล็กทรอนิกส์ให้ครอบคลุมทั่วประเทศ และขับเคลื่อนสังคมไทยทุกภาคส่วนสู่สังคมไร้เงินสด
ทั้งนี้ เพื่อสนับสนุนโครงการธงฟ้าประชารัฐแบบครบวงจร ธนาคารยังมีสินเชื่อ Krungthai sSME ร้านค้าธงฟ้าประชารัฐ ในวงเงินรวม 2,000 ล้านบาท เพื่อให้ร้านค้าเข้าถึงแหล่งเงินทุนได้ง่ายขึ้น โดยกรณีกู้แบบมีระยะเวลาหรือมีวัตถุประสงค์เพื่อหมุนเวียน ธนาคารให้วงเงิน 3 เท่าของยอดขายต่อเดือน สูงสุดไม่เกิน 1 ล้านบาท โดยไม่ต้องมีหลักทรัพย์ค้าประกัน และในปีแรกหากผ่อนชําระเป็นปกติ ธนาคารจะลดดอกเบี้ยลงอีก 1% ต่อปี ตั้งแต่เดือนที่ 13 เป็นต้นไป
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-รองปลัดสุรพลฯ นำชมการสาธิตเครื่องต้นแบบ "ระบบขจัดมลพิษทางอากาศแบบเคลื่อนที่"
วันศุกร์ที่ 1 กุมภาพันธ์ 2562
รองปลัดสุรพลฯ นําชมการสาธิตเครื่องต้นแบบ "ระบบขจัดมลพิษทางอากาศแบบเคลื่อนที่"
นายสุรพล ชามาตย์ รองปลัดกระทรวงอุตสาหกรรม ผู้คิดค้นและออกแบบ เครื่องต้นแบบ "ระบบขจัดมลพิษทางอากาศแบบเคลื่อนที่" ให้การต้อนรับและนําพลเรือเอก ปวิตร รุจิเทศ รองผู้บัญชาการหน่วยบัญชาการถวายความปลอดภัยรักษาพระองค์
วันนี้ (1 กุมภาพันธ์ 2562) นายสุรพล ชามาตย์ รองปลัดกระทรวงอุตสาหกรรม ผู้คิดค้นและออกแบบ เครื่องต้นแบบ "ระบบขจัดมลพิษทางอากาศแบบเคลื่อนที่" ให้การต้อนรับและนําพลเรือเอก ปวิตร รุจิเทศ รองผู้บัญชาการหน่วยบัญชาการถวายความปลอดภัยรักษาพระองค์ พลอากาศตรีโชคดี สมจิตต์ ราชองค์รักษ์ ในพระองค์ฯ และนายธีรภัทร ประยูรสิทธิ ร่วมชมการสาธิตเครื่องต้นแบบ "ระบบขจัดมลพิษทางอากาศแบบเคลื่อนที่" ของกระทรวงอุตสาหกรรม ซึ่งจะช่วยลดฝุ่นขนาดเล็ก PM 2.5 ช่วยลดความหนาแน่นฝุ่นละออง ช่วยลดฝุ่นละอองทั่วไปจากการก่อสร้าง และช่วยลดไอเสียดีเซลจากการเผาไหม้ไม่สมบูรณ์ ให้มีคุณภาพอากาศที่ดีขึ้น โดยเครื่องดังกล่าวติดตั้งอยู่ ณ บริเวณถนนพระรามที่ 6 ด้านหน้ากระทรวงอุตสาหกรรม